
	1. SUTARTIES ŠALYS

	



1.1. Pirkėjas
	1.1.1. Pavadinimas
	Valstybės sienos apsaugos tarnyba prie Lietuvos Respublikos vidaus reikalų ministerijos

	
	1.1.2. Juridinio asmens kodas
	188608252

	
	1.1.3. Adresas
	Savanorių pr. 2, LT-03116 Vilnius

	
	1.1.4. PVM mokėtojo kodas
	LT886082515

	
	1.1.5. Atsiskaitomoji sąskaita
	LT414040063610003105

	
	1.1.6. Bankas, banko kodas
	Lietuvos Respublikos finansų ministerija, 40400

	
	1.1.7. Telefonas
	+370 707 59 305

	
	1.1.8. El. paštas
	dvks@vsat.vrm.lt

	
	1.1.9. Šalies atstovas
	Tarnybos vado pavaduotojas


	
	1.1.10. Atstovavimo pagrindas
	Valstybės sienos apsaugos tarnybos prie Lietuvos Respublikos vidaus reikalų ministerijos nuostatai, patvirtinti Lietuvos Respublikos vidaus reikalų ministro 2024 m kovo 27 d. įsakymu Nr. 1V-223 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ir tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo“ 4.1.4 papunktis

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	Arturas Nakovas, tarnybos Informatikos skyriaus vedėjas, tel. 0 707 59368, mob. 0 686 17275, el. p. arturas.nakovas@vsat.vrm.lt

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas
	3.1.1. Tiekėjas įsipareigoja Sutartyje numatytomis sąlygomis suteikti Pirkėjui Paslaugas – Valstybės sienos apsaugos tarnybos prie Lietuvos Respublikos vidaus reikalų ministerijos informacinės sistemos (VSATIS) vystymo, siekiant užtikrinti atitiktį ES sąveikumo reglamentų reikalavimams, galimybių studijos ir VSATIS vystymo techninių specifikacijų parengimą (toliau – Paslaugos). 
3.1.2. Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.
3.1.3. BVPŽ kodas – 71241000-9 Galimybių studijos, konsultavimo paslaugos, analizė.

	3.2. Pirkimo pavadinimas ir numeris
	„VSATIS vystymo, siekiant užtikrinti atitiktį ES sąveikumo reglamentų reikalavimams, galimybių studijos ir VSATIS vystymo techninių specifikacijų parengimo paslaugos“, CVP IS Nr. 

	3.3. Informacija apie Europos Sąjungos lėšomis finansuojamą projektą arba kitą projektą
	„Nacionalinės AIS (VSATIS) plėtojimas“, projekto Nr. SVVP/2026/184

	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminai, kai Paslaugos teikiamos etapais
	VSATIS vystymo galimybių studija ir VSATIS vystymo techninė specifikacija turi būti parengti per 4 (keturis) mėn. nuo Sutarties įsigaliojimo dienos. 

	4.2. Paslaugų / jų dalies / etapo / periodo suteikimo termino pratęsimas
	Tiekėjas turi teisę į Paslaugų suteikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako, ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 5 (penkias) darbo dienas, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Paslaugų suteikimo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 2 (dviejų) mėnesių laikotarpiui.

	4.3. Užsakymų teikimo tvarka
	Paslaugų užsakymas pateikiamas Sutartyje nurodytu el. paštu.

	4.4. Dėl minimalios Užsakymo vertės ar apimties
	Netaikoma

	4.5. Pateikiami dokumentai
	Tiekėjas PVM sąskaitą–faktūrą privalo pateikti naudojantis sąskaitų administravimo bendrąja informacine sistema (SABIS), nurodant Sutarties datą ir numerį bei Pirkėjo, atsakingo už sutarties vykdymą, asmens vardą, pavardę. Jei informacinės sistemos SABIS funkcinės galimybės nepakankamos ar laikinai neužtikrinamos, Tiekėjas gali pateikti reikalingą informaciją raštu.
Kartu su sąskaita-faktūra turi būti pateikiamas visų pagal Sutartį faktiškai suteiktų Paslaugų detalus aprašymas.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuotos kainos.

	5.2. Pradinės Sutarties vertė ir Sutarties kaina, kai taikoma fiksuotos kainos kainodara




	5.2.1. Pradinės Sutarties vertė yra (nurodyti sumą skaičiais) Eur (nurodyti sumą žodžiais) be PVM.
PVM sudaro (nurodyti sumą skaičiais) Eur (nurodyti sumą žodžiais).
Sutarties kaina yra (nurodyti sumą skaičiais) Eur (nurodyti sumą žodžiais) su PVM.
5.2.2. Šioje Sutartyje Pradinės Sutarties vertė yra lygi Tiekėjo pasiūlymo kainai be PVM.

	5.3. Sutarties kainos / įkainių perskaičiavimas taikant peržiūros taisykles


	Sutarties kaina bus perskaičiuojami dėl PVM tarifo pasikeitimo.

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai, Sutarties kaina perskaičiuojama nekeičiant Paslaugų kainos be PVM.
Perskaičiavimas įforminamas Susitarimu ne vėliau kaip per 10 (dešimt) d. d. nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. 
Perskaičiuota Sutarties kaina turi būti taikoma nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma

	5.3.3. Sutarties kainos / įkainių peržiūra dėl kainų lygio pokyčio
	Netaikoma

	5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma


	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma 

	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 kalendorinių dienų nuo Sąskaitos gavimo dienos.

Apmokėjimo sąlygos:
1) įvykdžius visus sutartinius įsipareigojimus, sumokama visa Sutarties kaina. 

	5.6. Avansas
	Netaikoma

	5.7. Avanso užtikrinimas
	Netaikoma

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Netaikoma

	6.2. Terminas Paslaugų trūkumams pašalinti
	Netaikoma

	6.3. Kokybinių kriterijų įgyvendinimo ir tikrinimo tvarka
	Netaikoma


	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. 3 „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas netesybomis (delspinigiais, bauda).

	8.2 Sutarties įvykdymo užtikrinimo galiojimo terminas
	Netaikoma

	8.3. Sutarties įvykdymo užtikrinimo pateikimas
	Netaikoma

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos
	9.2.1. Jeigu Tiekėjas vėluoja suteikti Paslaugas Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų kainos be PVM.
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.
9.2.3. Tiekėjas privalo sumokėti Pirkėjui delspinigius per 10 (dešimt) darbo dienų nuo Pirkėjo pareikalavimo, jeigu delspinigių suma nėra išskaitoma iš Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, Tiekėjas moka 10 (dešimt) procentų dydžio baudą nuo Pradinės Sutarties vertės, nurodytos Specialiųjų sąlygų 5.2 papunktyje.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	Netaikoma

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Netaikoma

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	Netaikoma 

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Netaikoma

	9.10. Kitos netesybos
	Netaikoma

	10. ESMINĖS SUTARTIES SĄLYGOS

	10.1. Esminės Sutarties sąlygos
	10.1.1. Paslaugų kaina;
10.1.2. Paslaugų teikimo terminai;
10.1.3. Paslaugų kokybė;
10.1.4. Konfidencialumas.

	10.2. Dideli arba nuolatiniai esminės Sutarties sąlygos vykdymo trūkumai
	Netaikoma 

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).
Sutartis galioja iki visiško prievolių įvykdymo, bet jos terminas negali būti ilgesnis kaip 7 (septyni) mėnesiai.

	11.2. Sutarties galiojimo termino pratęsimas
	Netaikoma

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka.

	12.2. Esminiai Sutarties pažeidimai
	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą;
12.2.2. jeigu Tiekėjas vėluoja suteikti Paslaugas daugiau nei 20 (dvidešimt) dienų nuo Sutartyje nustatyto Paslaugų suteikimo termino;
12.2.3. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
12.2.4. Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;
12.2.5. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) teisės aktuose nustatytų reikalavimų Paslaugoms;
12.2.6. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
12.2.7. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
12.2.8. Tiekėjas 2 (du) kartus pažeidžia esminę Sutarties sąlygą.

	13. APLINKOS APSAUGOS IR SOCIALINIAI KRITERIJAI

	13.1. Su perkamomis Paslaugomis susiję  aplinkos apsaugos kriterijai 
	Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.4.1 papunkčiu. 

	13.2. Su perkamomis Paslaugomis susiję socialiniai kriterijai
	Netaikoma

	14. ASMENS DUOMENŲ TEIKIMO IR NAUDOJIMO SĄLYGOS

	14.1. Su perkamomis Paslaugomis susiję asmens duomenų apsaugos kriterijai
	Netaikoma

	15. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	15.1. 
	(pildyti, jei keičiamas Sutarties Bendrųjų sąlygų punktas, jį išdėstant nauja redakcija):
Šalys susitaria pakeisti nurodytą Sutarties Bendrųjų sąlygų punktą ir išdėstyti jį nauja redakcija: ____.

	15.2.
	(pildyti, jei papildomos Sutarties Bendrosios sąlygos naujomis nuostatomis):
Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti: ________.

	15.3.
	(pildyti, jei išbraukiamas Sutarties Bendrųjų sąlygų atitinkamas punktas:
Šalys susitaria išbraukti nurodytą Sutarties Bendrųjų sąlygų papunktį, tačiau kitų papunkčių numeracijos nekeisti: ________

	15.4.
	(pildyti, jei nustatomos kitokios nei Sutarties Bendrosiose sąlygose nustatytos nuostatos dėl Paslaugų intelektinės nuosavybės):

	15.5.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose arba prieduose.

	16. SUTARTIES PRIEDAI

	16.1. Priedas Nr. 1
	Techninė specifikacija

	16.2. Priedas Nr. 2
	Pasiūlymas

	16.2. Priedas Nr. 3
	Sutarties vykdymui pasitelkiami subtiekėjai

	17. ŠALIŲ ATSTOVŲ PARAŠAI

	PIRKĖJAS
	TIEKĖJAS

	Tarnybos vado pavaduotojas
	(nurodomos atstovo pareigos, vardas, pavardė)

	
(parašas)


	
(parašas)





Sutarties 1 priedas

TECHNINĖ SPECIFIKACIJA

[bookmark: _Hlk20405611][bookmark: _Hlk20405483][image: ]

TECHNINĖ SPECIFIKACIJA

I. VSATIS VYSTYMO GALIMYBIŲ STUDIJOS IR VSATIS VYSTYMO TECHNINIŲ SPECIFIKACIJŲ RENGIMO BENDRIEJI REIKALAVIMAI

Valstybės sienos apsaugos tarnyba prie Lietuvos Respublikos vidaus reikalų ministerijos numato įsigyti Valstybės sienos apsaugos tarnybos prie Lietuvos Respublikos vidaus reikalų ministerijos informacinės sistemos (toliau – VSATIS) vystymo galimybių studijos (toliau - GS) ir VSATIS vystymo techninių specifikacijų (toliau – TS) parengimo paslaugas. VSATIS vystymo tikslas – atnaujinti VSATIS funkcionalumą jį suderinant su ES mastu diegiamomis didelio masto informacinėmis sistemomis pagal Sąveikumo (Interoperability) ES Reglamentą 2019/817 (toliau – Sąveikumo reglamentas), su tuo susijusiais, GS pateikimo metu galiojančiais, reglamentais (įskaitant bet neapsiribojant Reglamentą (ES) 2024/1356) ir įgyvendinančiais sprendimais. 
GS tikslas – parengti techninį, teisinį ir ekonominį pagrindimą VSATIS atnaujinimui, užtikrinant jos pilną sąveikumą su ES didelės apimties informacinėmis sistemomis sienų ir vizų srityje ir VSATIS atnaujinimui reikalingos įsigyti programinės įrangos viešųjų pirkimų techninės specifikacijos (specifikacijų), atitinkančios Lietuvos Respublikos viešųjų pirkimų įstatyme ir šiame dokumente nustatytus reikalavimus, parengimas.

VSATIS GS parengimo reikalavimai:
1. VSATIS GS, atitinkančios Valstybės informacinių sistemų gyvavimo ciklo valdymo metodikos, patvirtintos Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“, 3 priede „Galimybių studijos rengimo reikalavimai“ bei VSATIS GS ir VSATIS TS nustatytus reikalavimus, parengimas;
2. VSATIS TS viešojo konkurso dėl VSATIS vystymo paslaugų įsigijimo parengimas. VSATIS TS gali būti skaidoma į atskiras specifikacijas priklausomai nuo VSATIS GS apibrėžtų atskirų viešųjų paslaugų įsigijimo konkursų poreikio. Preliminarus VSATIS TS turinys:
2.1. Informacija apie projektą.
2.2. Informacija apie pirkimą ir paslaugų sutartį.
2.3. Susijusi dokumentacija ir teisės aktai.
2.4. Esamos situacijos aprašymas.
2.5. Reikalavimai VSATIS vystymui:
2.5.1. Funkcinė / komponentinė VSATIS atnaujinimo schema.
2.5.2. Detalūs funkciniai reikalavimai.
2.6. Nefunkciniai VSATIS vystymo reikalavimai:
2.6.1. Reikalavimai architektūrai:
2.6.1.1. Reikalavimai architektūros realizavimui.
2.6.1.2. Reikalavimai aukštam prieinamumui.
2.6.1.3. Reikalavimai plečiamumui.
2.6.1.4. Reikalavimai rezervinių kopijų darymui ir atstatymui.
2.6.1.5. Reikalavimai stebėjimui.
2.6.1.6. Reikalavimai duomenų modeliui.
2.6.1.7. Kiti reikalavimai architektūrai.
2.6.2. Reikalavimai saugumui.
2.6.3. Reikalavimai greitaveikai.
2.6.4. Reikalavimai programinės įrangos licencijoms
2.6.5. Reikalavimai naudotojo sąsajai
2.6.6. Reikalavimai paslaugų teikimui
2.6.6.1. Reikalavimai dokumentacijai
2.6.6.2. Reikalavimai analizei ir projektavimui
2.6.6.3. Reikalavimai kūrimui ir demonstravimui
2.6.6.4. Reikalavimai testavimui
2.6.6.5. Reikalavimai diegimui
2.6.6.6. Reikalavimai bandomajai eksploatacijai
2.6.6.7. Reikalavimai mokymams
2.6.6.8. Reikalavimai vystymo paslaugoms
2.6.6.9. Reikalavimai garantinei priežiūrai
2.6.6.10. Reikalavimai paslaugų teikimo iteracijoms ir etapams.

VSATIS GS ir VSATIS TS, neapsiribojant toliau išvardytomis sritimis, turi išsamiai išnagrinėti ir specifikuoti VSATIS vystymo sprendinius, reikalingus Sąveikumo reglamento, kitų susijusių ES teisės aktų ir iki 2032 m. numatomos ES informacinių sistemų bei keleivių duomenų ekosistemos raidai įgyvendinti. Reikalavimai turi apimti teisinius, funkcinius, techninius, architektūrinius, saugumo, duomenų apsaugos, veiklos procesų ir įgyvendinimo aspektus:
1. VSATIS sąveiką su:
1.1. Atvykimo ir išvykimo sistema (AIS).
1.2. Vizų informacine sistema (VIS).
1.3. Europos kelionių informacijos ir leidimų sistema (ETIAS).
1.4. Šengeno informacine sistema (SIS).
1.5. Eurodac ir ECRIS-TCN.
1.6. API ir PNR duomenų tvarkymo sprendimais, įskaitant API maršrutizatorių (Router), nacionalinius API ir PNR duomenų gavimo, perdavimo, tikrinimo ir naudojimo sprendimus, tiek, kiek jų veikimas yra susijęs su VSATIS, išankstiniu keleivių vertinimu ir pasienio tikrinimo procesais.
2. VSATIS sąveiką su ES sąveikumo komponentais:
2.1. Europos paieškos portalas (EPP):
2.1.1. Sukurti centralizuotą paieškos mechanizmą, leidžiantį per vieną užklausą gauti duomenis iš visų ES sistemų, Europolo bei Interpolo SLTD ir TDAWN duomenų bazių.
2.1.2. Numatyti naudotojų profilių valdymą, užtikrinant, kad pareigūnai matytų tik tuos duomenis, prie kurių turi prieigos teisę.
2.2. Bendra biometrinių duomenų atitikties nustatymo paslauga (bendra BDANP):
2.2.1. Projektuoti sąsajas biometrinių šablonų (pirštų atspaudų ir veido atvaizdų) perdavimui ir lyginimui centrinėje sistemoje.
2.2.2. Numatyti automatizuotą biometrinės kokybės tikrinimą naudojant eu-LISA standartus (pvz., dabar naudojamą Morphokit ar būsimas analogiškas eu-LISA teikiamas paslaugas ar licencijas).
2.3. Bendra tapatybės duomenų saugykla (bendra TDS):
2.3.1. Numatyti asmens bylų kūrimą bendroje TDS kiekvienam AIS, VIS ir ETIAS registruotam asmeniui.
2.3.2. Užtikrinti loginį duomenų atskyrimą pagal pirmines sistemas.
2.4. Daugybinių tapatybių detektorius (DTD) ir sąsajų valdymas:
2.4.1. Parengti reikalavimus tapatybės patvirtinimo bylų tvarkymo procesams:
2.4.1.1. Geltona sąsaja: Detaliai aprašyti rankinio tikrinimo procesą, kai nustatoma biometrinė atitiktis, bet skiriasi tapatybės duomenys. 
2.4.1.2. Raudona sąsaja: Numatyti procedūras nustačius neteisėtą daugybinę tapatybę ir asmens informavimo tvarką.
2.4.1.3. Balta ir žalia sąsajos: Numatyti automatizuotus ir rankinius procesus teisingų tapatybių patvirtinimui.
3. Techniniai atnaujinimo reikalavimai:
3.1. Duomenų kokybės valdymas: Parengti reikalavimus automatizuotam kokybės kontrolės mechanizmui, tenkinančius eu-LISA nustatytus rodiklius.
3.2. Architektūrinis atsparumas: Parengti reikalavimus aukštam sistemos prieinamumui (99,99 % per metus) ir klasterizavimui dviejuose duomenų centruose.
4. Saugumas ir duomenų apsauga:
4.1. Saugumo valdymas:
4.1.1. Reikalavimai ryšių ir perduodamų duomenų šifravimui.
4.1.2. Parengti reikalavimus veiksmų auditavimui (kas, kada, kokius duomenis tvarkė) ir integraciją su AUDIT III posisteme.
4.2. Atitiktis BDAR: Visi sprendimai turi būti projektuojami laikantis „pritaikytosios ir standartizuotosios privatumo apsaugos“ principų.
4.3. Prieigos kontrolė: Reikalavimai integracijai su ADMIN III naudotojų tapatybės nustatymui ir teisių valdymui.
5. Veiklos procesai:
5.1. VSATIS GS ir VSATIS TS turi nagrinėti ir specifikuoti:
5.1.1. Patikrinimų sienos perėjimo punktuose procesų pokyčių analizę, atsižvelgiant į sąveikumo komponentų (EPP, DTD) įtaką.
5.1.2. Institucijų, kompetentingų atlikti tapatybės patikras bendroje TDS, paskyrimo ir reglamentavimo vertinimą.
5.1.3. Sąveikos su SIRENE biuru procesų aprašymą SIS perspėjimų ir daugybinių tapatybių nustatymo atvejais.
5.1.4. Tiekėjas turi atlikti išsamią Europos Sąjungos teisės aktų, jų pakeitimų, įgyvendinamųjų ir deleguotųjų aktų, eu-LISA techninių dokumentų bei patvirtintų ir planuojamų Europos Sąjungos iniciatyvų, galinčių turėti įtakos VSATIS architektūrai, funkcionalumui, integracijoms ir veiklos procesams, analizę. Vertinimas turi apimti laikotarpį iki 2032 m. ir užtikrinti, kad planuojamas VSATIS atnaujinimas būtų techniškai ir funkciškai pritaikomas numatomai ES informacinių sistemų, keleivių duomenų sprendimų ir jų sąveikumo raidai. Analizė turi apimti visas su VSATIS veikimu ir valstybės sienos kontrole susijusias ES ir nacionalines informacines sistemas, registrus, platformas, sąveikumo komponentus ir duomenų mainų sprendimus, įskaitant, bet neapsiribojant, AIS (EES), VIS / rVIS, ETIAS, SIS, Eurodac, ECRIS-TCN, ES sąveikumo komponentais (EPP, bendra BDANP, bendra TDS, DTD), API ir PNR duomenų tvarkymo sprendimais, API maršrutizatoriumi (Router), Digital Travel Credentials (DTC) / EU Digital Travel application ir EUDI Wallet. Turi būti įvertinta ne tik kiekvienos sistemos ar iniciatyvos įtaka atskirai, bet ir visų šių sistemų bei sprendimų tarpusavio sąveika, duomenų mainų grandinės, funkcinės ir techninės priklausomybės, bendrų tapatybės ir biometrinių duomenų naudojimas, prieigos teisių modeliai, duomenų kokybės ir audito reikalavimai, galimi funkcionalumų dubliavimai, poreikis keisti esamas arba kurti naujas integracijas. Atskirai turi būti įvertinta API ir PNR srities raida, įskaitant Reglamentų (ES) 2025/12 ir (ES) 2025/13 įgyvendinimo reikalavimus tiek, kiek jie daro ar gali daryti poveikį VSATIS, jos integracijoms, duomenų mainams, išankstiniam keleivių vertinimui ir pasienio tikrinimo procesams. Analizėje taip pat turi būti nustatyti dėl numatomų pokyčių reikalingi I ir II kontrolės linijų, patikrinimų šalies viduje, nacionalinių informacinių sistemų, integracijų, naudotojų darbo vietų ir veiklos procesų pakeitimai, jų įgyvendinimo eiliškumas, terminai, tarpusavio priklausomybės ir techninės rizikos.
5.1.5. Analizės rezultatai turi būti pateikti struktūrizuotai, sudarant iki 2032 m. numatomų pokyčių ir VSATIS plėtros poreikių žemėlapį (roadmap). Jame turi būti nurodyta bent: sistema ar iniciatyva, teisinis ir (ar) techninis pagrindas, numatomas įgyvendinimo terminas, poveikis VSATIS, reikalingi funkciniai ir techniniai pakeitimai, reikalingos naujos ar keičiamos integracijos, poveikis pasienio tikrinimo ir kitiems veiklos procesams, priklausomybės nuo kitų sistemų, pagrindinės rizikos ir rekomenduojamas įgyvendinimo etapas. Šios analizės išvados turi būti tiesiogiai panaudotos rengiant VSATIS vystymo TS, kad joje būtų numatyti ne tik sutarties sudarymo metu aktualūs reikalavimai, bet ir pagrįstai prognozuojami VSATIS sąveikumo, architektūros ir plėtros poreikiai iki 2032 m.
6. Techninė dokumentacija:
6.1. VSATIS GS ir VSATIS TS turi būti rengiama vadovaujantis eu-LISA parengtomis didelės apimties detaliomis techninėmis specifikacijomis (Interface Control Document (ICD)) ir jų priedais. Pirkėjas šias eu-LISA technines specifikacijas pateiks Tiekėjui pasirašius paslaugų teikimo sutartį.

Kiti reikalavimai paslaugų teikimui:
1. Per 5 darbo dienas nuo sutarties įsigaliojimo paslaugų Tiekėjas turi surengti įvadinį susitikimą su Pirkėju, suinteresuotomis šalimis ir pateikti derinimui paslaugų įgyvendinimo planą.
2. Analizė turi būti vykdoma interviu su Pirkėjo bei suinteresuotų šalių atstovais pagrindu, organizuojant susitikimus gyvai arba nuotoliniu būdu, ne rečiau nei 2 kartus per savaitę. 
3. Sistemos projektavimo ir reikalavimų (techninės specifikacijos) rengimo metu turi vykti interviu ir tarpinių versijų pristatymai Pirkėjui ne rečiau nei 1 kartą per savaitę.
4. Visa dokumentacija turi būti rengiama lietuvių kalba, laikantis bendrinės lietuvių kalbos taisyklių. 
5. Tarpinės ir (arba) galutinės sistemos projektinių sprendinių ir reikalavimų (techninės specifikacijos) versijos turi būti pristatomos Pirkėjui bei jos nurodytiems trečiųjų šalių atstovams – viešųjų pirkimų dalyviams ir sistemos kūrimu suinteresuotiems IT rinkos tiekėjams, siekiant įvertinti specifikacijos aiškumą, pilnumą, atvirumą paslaugų teikėjų konkurencijai, surenkant pastabas ir pasiūlymus specifikacijos tobulinimui. 
6. VSATIS GS ir VSATIS TS turi būti parengti per 4 mėn. nuo sutarties įsigaliojimo dienos. Šis terminas gali būti pratęstas ne ilgesniam nei 2 mėnesių laikotarpiui.  
7. Esant poreikiui, Tiekėjas rengia Pirkėjui ir kitoms suinteresuotoms šalims teikiamų paslaugų rezultatų pristatymą.

II. APLINKOSAUGINIAI REIKALAVIMAI

	Eil. Nr.
	Paslaugoms taikomi aplinkos apsaugos kriterijai
	Atitiktį aplinkos apsaugos kriterijui įrodantys dokumentai

	1.
	Mažesnis gamtos išteklių sunaudojimas

	1.1
	Siekiant mažinti neigiamą poveikį aplinkai ir popieriaus suvartojimą, visos sutarties vykdymo metu šalys bendrauja, teikia pranešimus bei dokumentus elektroninėmis priemonėmis. Tiekėjas visus su sutarties vykdymu susijusius dokumentus ir rezultatus (įskaitant, bet neapsiribojant: esamos situacijos analizės ataskaitas, modernizavimo/vystymo alternatyvų aprašymus, techninės architektūros gaires, galimybių studijos projektus bei galutinę patvirtintą VSATIS GS bei VSATIS TS, paslaugų perdavimo-priėmimo aktus ir pan.) įsipareigoja pateikti Pirkėjui tik elektroniniu formatu.
	Atitiktis tikrinama sutarties vykdymo metu.

